Posėdžiavo Europos Sąjungos ekonomikos ir finansų 


ministrai 

KE 
Gegužės 22 dieną Briuselyje įvyko Europos/Sąjungos finansų ir 
ekonomikos ministrų ECOFIN tarybos posėdis. Į jį buvo pakviesti 
Rytų ir Vidurio Europos bei Baltijos valstybių ministrai. 
Lietuvai posėdyje atstovavo ekonomikos ministras Aleksandras 
Vasiliauskas, LR Misijos prie Europos Sąjungos vadovas 
ambasadorius Adolfas Venskus, Misijos pirmasis sekretorius 
Arūnas Jievaltas, pranešė Eltai URM informacijos ir spaudos 
skyrius. 

Posėdyje ministrai pareiškė savo valstybių preliminarią 
nuomonę dėl Europos Sąjungos Komisijos parengtos vadinamosios 
Baltosios knygos, kuri skirta asocijuotų valstybių 
integravimuisi į bendrąją rinką. Taip pat buvo aptarta 
dabartinė Rytų ir Vidurio/Europos bei Baltijos valstybių 
makroekonominė padėtis. 

Visi ministrai atkreipė dėmesį, kad Baltoji knyga parengta 
laiku ir suteikia galimybes valstybėms nustatyti savo 
prioritetus integruojantis į ES rinką, pareiškė tvirtą ketinimą 
įgyvendinti visus keliamus reikalavimus. 


Į Latviją atvyksta Ukrainos prezidentas 


Ryga, gegužės’ 23 d. (ITAR-TASS-ELTA). Latvijos prezidentas 
Guntis Ulmanis pareiškė, kad Ukrainos prezidento Leonido Kučmos 
antradienį prasidedantis vizitas į Latviją bus vienas 
svarbiausių /jo šalies šių metų tarptautinių santykių įvykių. 

Susitikimai Latvijoje truks dvi dienas. Kučma susitiks su 
Latvijos vadovais, verslininkais, čia gyvenančiais 
ukrainiečiais, dalyvaus Ukrainos ambasados atidarymo Rygoje 
ceremonijoje. Šalys pasirašys Draugystės ir bendradarbiavimo 
sutartį/ kitus dvišalius susitarimus. 

Iš/Latvijos Ukrainos prezidentas su oficialiu vizitu išvyks 
į Estiją. 


JAV yra susirūpinusios dėl Jelcino ketinimo vykti į Iraną 

X- Vašingtonas, gegužės 23 d. (PAP-ELTA). JAV yra 
susirūpinusios dėl Rusijos prezidento Boriso Jelcino šiais 
metais numatyto vizito į Iraną. 

Baltųjų rūmų atstovas Maikas Makkeris pažymėjo, kad nerimas 
dėl Rusijos ir Irano kontaktų pirmiausia susijęs su Teherano 
vykdoma politika. 

Rusijos ambasadorius Irane Sergejus Tretjakovas patvirtino, 
kad Jelcino vizitas į Iraną yra rengiamas. Jo tikslas bus 
dvišalių santykių plėtojimas ir regioninis bendradarbiavimas. 


